CELEX: C2004/146/03
Language: et
Date: 2004-05-29 00:00:00
Title: Kohtuasi C-168/04: Hagi, mille esitas 5. aprillil 2004. aastal Euroopa Ühenduste Komisjon Austria Vabariigi vastu

29.5.2004   
            
            
               ET
            
            
               Euroopa Liidu Teataja
            
            
               C 146/2
            
         Hagi, mille esitas 5. aprillil 2004. aastal Euroopa Ühenduste Komisjon Austria Vabariigi vastu
   (Kohtuasi C-168/04)
   (2004/C 146/03)
   Euroopa Ühenduste Kohus on saanud 5. aprillil 2004. aastal hagi Austria Vabariigi vastu, mille on esitanud Euroopa Ühenduste Komisjon, keda esindavad Barbara Eggers ja Enrico Traversa, kes on valinud endale kohtudokumentide kättetoimetamise aadressi Luxembourgis.
   Euroopa Ühenduste Komisjon taotleb Euroopa Kohtult järgmist:
   
               —
            
            
               tõdeda, et Austria Vabariik ei ole täitnud EÜ asutamislepingu artiklist 49 tulenevaid kohustusi, piirates Ausländerbeschäftigungsgesetzi § 18 lõigete 12-16 ja Fremdengesetzi § lõike 1 punktiga 3 ebaproportsionaalselt kolmandate riikide kodanikest töötajate lähetusse saatmist seoses teenuste pakkumisega.
            
         
               —
            
            
               jätta kohtukulud Austria Vabariigi kanda.
            
         Õiguslikud alused ja peamised argumendid
   Teises liikmesriigis tegutsevaid teenuste osutajaid piiratakse juhul, kui kolmandatest riikidest pärit töötajad saadetakse Austriasse lähetusse, kus nad peavad läbima kolm kontrollprotseduuri kolmes erinevas Austria ametiasutuses. Lisaks Fremdengesetzi (seadus välismaalaste kohta) poolt ette nähtud viisale, mida annavad välja pädevad konsulaadid, kui ka teatamismenetlusele, mille eesmärgiks on kontrollida palga- ja töötingimuste vastavust Arbeitsvertragsrechtsanpassungsgesetzile (AVRAG) (seadus töölepingust tulenevate õiguste kohandamise kohta), eeldab Ausländerbeschäftigungsgesetz (AuslBLG) kohalikust tööturuameti büroost “EL-i lähetuskinnituse” võtmist.
   I   EL-i lähetuskinnitus (AuslBLG § 18, lg 12-16)
   AuslBLG § 18 lõigetest 12-16 tulenev EL-i lähetuskinnituse nõue piirab teenuste vaba liikumist ühendustes.
   Nõue EL-i lähetuskinnituse kohta kui ka FrG-is ette nähtud sisenemisviisa ning AVRAG-is ette nähtud teatamismenetlus on Austria Vabariigi poolt töötajate kuritarvitamise vastu võitlemise ja töötajate kaitsega taotletud eesmärkidega seoses ebaproportsionaalsed.
   1.   Kuritarvitamise vastu võitlemine
   Austria seadusandlus rikub proportsionaalsuse põhimõtet, kuna lähetustingimuste tõhusat kontrolli seoses teenuste vaba pakkumisega võib tagada vähem kaugeleulatuvate meetmetega.
   Kohustus esitada viisa võib olla piisav, et rahuldada liikmesriigi õigustatud huvi selleks, et kontrollida teenuseid pakkuva äriühingu töötajate, kes on kolmanda riigi kodanikud, lähetustingimusi. Igasugune täiendav kontroll, nagu näiteks see, mille viib läbi teine ametiasutus EL-i lähetuskinnituse vormis, on põhjendamatu.
   2.   Palga- ja töötingimuste järgimine
   AuslBG §-is 18 lõikes 13 punktis 8 sätestatud tingimus, mille kohaselt EL-i lähetuskinnitust ei saadeta enne, kui AVRAG-is ette nähtud Austria poolt kohaldatavad tingimused palga ja töötingimuste osas on täidetud, kujutab endast kahekordset ebaproportsionaalset kontrolli.
   EL-i lähetuskinnitust puudutav nõue ja sellega seotud menetlus on ebaproportsionaalsed nimetatud sättega taotletava eesmärgi, milleks on töötajate kaitse, suhtes, kuna Austria Vabariigi käsutuses on juba vähem kaugeleulatuvad kontrolliabinõud.
   Austria Vabariik rakendab töötajate lähetamisega seotud direktiivi AVRAG-i alusel, mis näeb ette võimalused järelkontrolli läbiviimiseks, et kontrollida, kas nõutud palka ka tegelikult makstakse.
   3.   Äriühingu põhitöötajad
   AuslBLG § 18 lõike 13 punktis1 nimetatud EL-i lähetuskinnituse tingimuseks olev nõue ühe aasta pikkuse töötamise või tähtajatu töölepingu kohta teenust pakkuva äriühinguga piirab õigustamatult teenuste pakkumise vabadust. Kuritarvitamise vastu võitlemist puudutavat eesmärki võib saavutada ka palju vähem piiravate meetmetega.
   II   Elamisloa väljastamisest keeldumine (FrG § 10 lg 1 p 3)
   FrG § 10 lõike 1 punkti 3 kohaselt tuleb elamisloa väljastamisest keelduda, kui töötaja on sisenenud liikmesriiki ilma viisata. Säte takistab lähetusse saatmist isegi siis, kui teenuse pakkuja võib viidata lähetuse seaduspärasusele, mis tähendab, et ta on juba esitanud taotluse, mille abil liikmesriik võib jätkata vajaliku kontrolliga.
   Vastavalt FrG § 10 lõike 1 punktile 3 on automaatne keeldumine elamisloa väljastamisest ebaproportsionaalne elamisõiguse tingimuste kontrollimise eesmärgi suhtes ning on seega ebaseaduslik.
   FrG § 10 lõike 1 punktis 3 sätestatud automaatne keeldumine viisa väljastamisest, nii nagu see on ette nähtud peale liikmesriigi territooriumile sisenemist, on ebaseaduslik üksnes vormilisest küljest, kahjustades oluliselt teenuste pakkumise vabadust ning olles teatud teenuste pakkumise valdkondades näilik. Praeguses ühenduse õiguse olukorras kontrollib Aurstria Vabariik seoses viisade andmisega enne riiki sisenemist, kas kolmanda riigi kodanik lahkub oma riigist teenuse osutamise eesmärgil, mis on sama tõhus, ent vähem kaugeleulatuv kontrollimisiviis.